
תמורה ב ע"א



טקסט הדף מנוקד



מַתְנִי' הַכֹּל מְמִירִין אֶחָד אֲנָשִׁים וְאֶחָד נָשִׁים לֹא שֶׁאָדָם רַשַּׁאי לְהָמִיר אֶלָּא שֶׁאִם הֵמִיר מוּמָר וְסוֹפֵג אֶת הָאַרְבָּעִים


גְּמָ' הָא גוּפָא קַשְׁיָא אָמְרַתְּ הַכֹּל מְמִירִין לְכַתְּחִילָּה וַהֲדַר תָּנֵי לֹא שֶׁאָדָם רַשַּׁאי לְהָמִיר אֶלָּא שֶׁאִם הֵמִיר מוּמָר דִּיעֲבַד


וְתִיסְבְּרָא הַכֹּל מְמִירִין לְכַתְּחִילָּה אַדְּקַשְׁיָא לָךְ מִמַּתְנִיתִין תִּיקְשֵׁי לָךְ קְרָא דִּכְתִיב לֹא יַחֲלִיפֶנּוּ וְלֹא יָמִיר אֹתוֹ


אֶלָּא אָמַר רַב יְהוּדָה הָכִי קָתָנֵי הַכֹּל מַתְפִּיסִין בִּתְמוּרָה אֶחָד אֲנָשִׁים וְאֶחָד נָשִׁים לֹא שֶׁאָדָם רַשַּׁאי לְהָמִיר שֶׁאִם הֵמִיר מוּמָר וְסוֹפֵג אֶת הָאַרְבָּעִים


הַכֹּל לְאֵיתוֹיֵי מַאי לְאֵיתוֹיֵי יוֹרֵשׁ וּדְלָא כְּרַבִּי יְהוּדָה


דִּתְנַן יוֹרֵשׁ סוֹמֵךְ יוֹרֵשׁ מֵמִיר דִּבְרֵי רַבִּי מֵאִיר רַבִּי יְהוּדָה אוֹמֵר יוֹרֵשׁ אֵינוֹ סוֹמֵךְ וְיוֹרֵשׁ אֵינוֹ מֵמִיר


מַאי טַעְמָא דְּרַבִּי יְהוּדָה יָלֵיף תְּחִילַּת הֶקְדֵּשׁ מִסּוֹף הֶקְדֵּשׁ מָה סוֹף הֶקְדֵּשׁ יוֹרֵשׁ אֵינוֹ סוֹמֵךְ אַף תְּחִילַּת הֶקְדֵּשׁ יוֹרֵשׁ אֵינוֹ מֵמִיר


וּסְמִיכָה גּוּפַהּ מְנָלַן תְּלָת קׇרְבָּנוֹ כְּתִיבִי חַד קׇרְבָּנוֹ וְלֹא קׇרְבַּן גּוֹי וְחַד קׇרְבָּנוֹ וְלֹא קׇרְבַּן חֲבֵירוֹ וְחַד קׇרְבָּנוֹ וְלֹא קׇרְבַּן אָבִיו


וּלְרַבִּי מֵאִיר דְּאָמַר יוֹרֵשׁ סוֹמֵךְ וְהָכְתִיב קׇרְבָּנוֹ הַהוּא מִיבְּעֵי לֵיהּ לְרַבּוֹת כׇּל בַּעֲלֵי חוֹבְרִין לִסְמִיכָה


וְרַבִּי יְהוּדָה בַּעֲלֵי חוֹבְרִין לִסְמִיכָה לֵית לֵיהּ מַאי טַעְמָא דְּהָא לָא מְיַחַד קׇרְבָּן דִּידְהוּ וְאִיבָּעֵית אֵימָא לְעוֹלָם אִית לֵיהּ וְקׇרְבַּן גּוֹי וְקׇרְבַּן חֲבֵירוֹ מֵחַד קְרָא נָפְקָא דְּאִיַּיתַּר לֵיהּ חַד לְבַעֲלֵי חוֹבְרִין לִסְמִיכָה


וְרַבִּי מֵאִיר דְּאָמַר יוֹרֵשׁ מֵמִיר מַאי טַעְמָא אָמַר לָךְ אִם הָמֵר יָמִיר לְרַבּוֹת הַיּוֹרֵשׁ




רש"י





	מתני' הכל ממירין. בהמת חולין זו תחת זו של הקדש: לא שאדם רשאי להמיר. דהא כתיב לא ימיר: מומר. דמתפיס עלה קדושה ושתיהן קדושות: וסופג את הארבעים. משום לאו דלא ימיר: גמ' לא שאדם רשאי דיעבד. בתמיה דלכתחלה אינו רשאי להמיר אבל דיעבד שפיר דמי: ולא ימיר. ומתני' קתני דהכל ממירין אפי' לכתחלה: ה''ג אלא הכי קתני הכל מתפיסין בתמורה אחד כו'. כלומר שתופסת קדושת תמורה בבהמה בין על פי אנשים בין על פי נשים ומשמע (אפי') דיעבד כמו דאם המירה אפילו אשה תופסת על פיה קדושת תמורה ולא שאדם רשאי להמיר כו': יורש. שהמיר בקרבן שהפריש אביו בחייו שתמורתו תמורה: יורש סומך. על קרבן אביו שהפרישו אביו בחייו ולא הספיק להקריבו עד שמת: מאי טעמא דר' יהודה. דאמר יורש אינו ממיר: ה''ג יליף תחילת הקדש מסוף הקדש. גמר התחלת הקדש כגון תמורה: מסוף הקדש. דהיינו סמיכה דהויא סמוך לשחיטה ואי קשיא והא קרי לה לתמורה סוף הקדש במסכת נזיר (דף לא.) משום דלא איירי התם בסמיכה כלל והויא לה תמורה סוף הקדש לגבי קרבן שהמירו בו דאותו קרבן הוי ראשון וחילופיו הוי שני אבל הכא דקא משתעינן בסמיכה הויא לה תמורה תחילת הקדש לגבי סמיכה שהיא לבסוף תיכף לשחיטה: מנלן. דיורש אינו סומך: תלתא קרבנו כתיבי. בשלמים בפ' ויקרא מואם זבח שלמים קרבנו עד ואם עז קרבנו ובשלשתם כתיב סמיכה: הכתיב קרבנו. דמשמע על קרבן עצמו הוא סומך ולא על קרבן אביו: בעלי חוברין לסמיכה. שאם נשתתפו ב' או ג' על קרבן אחד קרינא אכל חד וחד קרבנו וכולן סומכין בו: לית ליה. דודאי אינו טעון סמיכה כיון דלא מייחד קרבן דידהו כלומר כיון דלא הוי חלוט אכל אחד ואחד וכי כתיב קרא לקרבנו ולא לקרבן אביו: מחד קרא נפקא. דמשמע קרבנו ולא שליח בין של ישראל בין של עובד כוכבים דלמעוטי עובד כוכבים עצמו שלא יסמוך לא צריך דאמרינן במנחות (דף צג.) ובתורת כהנים בני ישראל וסמך בני ישראל סומכין ואין העובדי כוכבים סומכין: ואייתר ליה כו'. ואכתי הוי קרבנו שלישי לקרבנו ולא קרבן אביו [דס''ד] דשל אביו לאו כלאחר דמי אלא כשלו: לרבות את היורש. דהכי מצי למיכתב ואם ימיר בהמה בבהמה המר ימיר למאי הלכתא לרבות את היורש דתמורתו תמורה:





תוספות





	מתני' הכל ממירין אחד אנשים ואחד נשים. בהכל שוחטין לא תני אחד אנשים ואחד נשים ובגמ' מפרש משום דכל הפרשה כולה בלשון זכר נאמרה איצטריך קרא לרבויי נשים: וסופג את הארבעים. וא''ת אמאי לא תני שמונים דהא כתיב (ויקרא כז) לא יחליפנו ולא ימיר אותו ויש לומר דלא נחת למנין מלקיות אלא כלומר דלקי עליה ועוד י''ל דלעולם לא לקי אלא ארבעים ותרי לאוי צריכי חד בקרבן שלו וחד בשל חבירו וכגון דאמר כל הרוצה להמיר יבא וימיר: הא גופא קשיא אמרת הכל ממירין לכתחלה לא שאדם רשאי להמיר דיעבד. וא''ת מנא ליה למקשה דהכל ממירין לכתחלה הוא דלמא דיעבד הוא דכה''ג פריך בריש חולין (דף ב.) וצ''ל דע''כ הכל ממירין לכתחלה דאי דיעבד תרתי דיעבד למה לי וכן (פרש''י) [איתא] התם דר''ל דהכל שוחטין לכתחילה דאי דיעבד תרתי דיעבד למה לי ופירש רבינו שלמה זכרונו לברכה התם דלכך לא קשה הכא תרתי דיעבד למה לי משום דאשמועינן בסיפא שסופג ארבעים דסד''א לאו שאין בו מעשה הוא ואין לוקין עליו ולפירושו קשה מאי פריך הכא ואין לומר דהיינו האי דקמשני דאין הלשון משמע כן ועוד מאי קמשני ממה שהקשה ופר''ת דתנן הכל ממירין דלישנא אלימא לאשמועינן דאפילו במזיד התמורה נתפסת וסד''א ארבעים בכתפיה וכשר והיינו הא דקא משני וא''ת והיכי מצי למימר דתנא לישנא אלימא משום חידוש דמזיד הא אמר לקמן יהיה לרבות שוגג כמזיד אלמא משמע דמזיד פשיטא טפי משוגג ותירץ רבינו ברוך דהא דאמר יהיה לרבות שוגג כמזיד לענין מלקות קאמר ורבינו שמשון משנ''ץ חלק עליו דהא אמרי' אין מלקות בשוגג ויש ספרים חלוקין בדבר לקמן (דף יז.) דקאמר גבי תמורה לקי גבי קדשים לא לקי ואית דגרסי גבי תמורה קדוש גבי קדשים לא קדוש וי''א דהא דאמר יהיה לרבות שוגג כמזיד היינו לענין מתפס קדושה דאמר בעלמא הקדש בטעות לא הוי הקדש ומש''ה פשיט טפי במזיד מבשוגג והא דאמר הכא דתנא הכל ממירין משום רבותא דמזיד היינו לענין הקרבה דאמר לקמן התמורה נמי קריבה ואשמעינן הכא דאף במזיד קריבה דס''ד ארבעים בכתפיה וכשר וכל זה לא נהירא לר''י מדקמשני רב יהודה הכי קתני הכל מתפיסין בתמורה אחד אנשים ואחד נשים ומה לו להזכיר אחד אנשים ואחד נשים לכן פר''י דתנא בהכל ממירין לישנא אלימא משום נשים דאמר לקמן דכל הענין מדבר בלשון זכר וכתיב המר ימיר לרבויי נשים דסד''א אהני מיעוטא ואהני ריבויא אהני ריבויא לאשמועינן דתמורת נשים קדשי ואהני מיעוטא דלא מקרבן לכך תנא הכל ממירין לישנא אלימא דקריבה כמו תמורת אנשים: תחילת הקדש. כמו תמורה מסוף הקדש דהיינו סמיכה דהוא סמוך לשחיטה ולהכי קרי לתמורה סוף הקדש (כמו) במסכת נזיר (דף לא.) משום דלא אמרינן התם בסמיכה כלל והוה ליה תמורה סוף הקדש לגבי קרבן שהמירו בו דאותו קרבן הוי ראשון וחילופיו שני אבל הכא דקמשתעינן בסמיכה הוה ליה תמורה תחילת הקדש לגבי סמיכה שהיא לבסוף תיכף לשחיטה. לשון רש''י: קרבנו ולא קרבן עובד כוכבים. וא''ת למאי איצטריך קרבנו להכי הא נפקא שפיר מבני ישראל סומכין ואין העובדי כוכבים סומכין ויש לומר דאיצטריך דמהו דתימא אין העובד כוכבים עצמו סומך על קרבנו ומיהו הכהנים סומכין עליהן ומש''ה איצטריך קרבנו לומר שאין בקרבן עובד כוכבים סמיכה כלל: ורבי מאיר דאמר יורש מימר מאי טעמא. ואם תאמר אמאי איצטריך טעמא לר' מאיר כיון דלית ליה קרבנו ולא קרבן אביו אלמא אית ליה יורש סומך ואם כן אית ליה למימר דהא ילפינן זה מזה ויש לומר דאי לאו קרא דהמר ימיר דמרבה יורש הוה ליה לאוקומיה קרבנו טפי למעוטי יורש מלרבות כל בעלי חוברין אבל השתא דכתיב ואם המר ימיר לרבות יורש דסומך ומוקי קרבנו לרבות כל בעלי חוברין וא''ת מאי שנא דשאר קרבנו למעוטי והאי לרבויי ויש לומר דלמעוטי לא מצית אמרת דאם כן לישתוק קרא מיניה וממילא אמר דאין השותפין סומכין כדאמר לקמן (דף יג.) דאין השותפין ממירין:





רבינו גרשום

אמר רב יהודה הכי קתני מתניתין הכל ממירין מתפיסין בתמורה. הכל שאמרו תהא זו תחת זו נתפס זה תחת זה וזהו פירוש הכל ממירין ולא משמע דממירין לכתחילה ואהכי קתני ולא שאדם רשאי להמיר [כלומר אע"ג דהכל מתפיסין לא שאדם רשאי להמיר] לכתחילה:



הכל לאיתויי כלומר מאי שייר דלא תנא:



[לאיתויי יורש דמימר:



מקיש ר' יהודה תחלת הקדש דהיינו תמורה שעכשו מכניסה להא תמורה תחילה בהקדש לסוף הקדש דהיינו סמיכה דתיכף לה שחיטה דהיינו סוף הקדש דכשהוא שוחטה מיכליא הקדש ומה סוף הקדש יורש אינו סומך דכתיב על ראש קרבנו ולא קרבן אביו הכי נמי אין מימר ואמר לי ר' דאף במסכ' נזיר [דף לא.] משמע תחילת הקדש הזבח עצמו וסוף הקדש משמע תמורתו. והיינו טעמא דהתם לא מיירי בסמיכה והכא מיירי בסמיכה משמע כדאמרן. ואלא רבנן דסברי דיורש סומך הא כת' קרבנו דמשמע למעוטי כלומר קרבנו ולא קרבן אביו סברי רבנן תלתא קרבנו כתיבי בסמיכה גבי שלמים ולא קרבן אביו סברי רבנן עובד כוכבים דאין קרבן עובד כוכבים טעון סמיכה ולא קרבן חבירו דאין אדם סומך על קרבן חבירו]:



כל בעלי חוברין לסמיכה. שאם הקריבו שנים או שלשה קרבן אחד כולן סומכין עליו דלכל חד קרינן ליה קרבנו וסבירא ליה דיורש סומך דקרבן אביו דמי כמו קרבנו של יורש:



ור' יהודה כל בעלי חוברין לסמיכה לית ליה. אייתר ליה חד קרבנו למעוטי יורש:



ואיתימא לעולם אית ליה. לרבויי כל בעלי חוברין ומהיכא יליף ליה הא קא משוי חד קרבנו למעוטי יורש וחד למעוטי קרבן עובד כוכבים וחד למעוטי קרבן חבירו. לא ר' יהודה קרבן חבירו וקרבן עובד כוכבים מחד קרא נפקא ליה דתרוייהו אינן שלו אייתר ליה חד לרבויי כל בעלי חוברין:





רש"ש

רש"י ד"ה לית ליה. דודאי א"ט סמיכה כו'. עי' מנחות (צג) תד"ה לרבות:



תד"ה ור"מ. וי"ל דלמעוטי כו' וממילא אמר דאין השותפין סומכין כדאמר כו'. ול"נ משום דאית לן למעוטי מק"ו דתנופה כדאיתא בס"פ שתי מדות:





הגהות יעב"ץ

תד"ה הא גופא וכו' (בסה"ד) דתמורת נשים "קדשה" ואהני מיעוטא דלא "קרבה" לכך וכו' כצ"ל:


תד"ה תחילת וכו' ולהכי לא קרי וכו' כמו במסכת וכו' כצ"ל:


ד"ה ורבי מאיר וכו' וא"כ אית ליה "דממיר" דהא כצ"ל:





פתח עינים

תוס' ד"ה קרבנו וא"ת למאי אצטריך קרבנו וכו' ויש לומר דמהו דתימא אין הנכרים עצמן סומכין על קרבנו ומיהו הכהנים סומכין עליהן וכו'. נראה דכיוצא בזה יש לתרץ קושית התוס' בקדושין דף ל"ו ע"א ד"ה הקבלות גבי נשים ע"ש ודוק הטב:





שערי תורת בבל

(ב א תוספות) ד"ה וסופג וכו' אמאי לא תני שמונים וכו'.—קושיא זו תתיישב במבואר לקמן (ד ב), שהוא לאו הניתק לעשה ולא אתי חד עשה ועקר תרי לאוי.

